ИНДИВИДУАЛИЗАЦИЈА И ПОДРШКА УЧЕНИЦИМА: ИЗРАДА И ПРЕЗЕНТОВАЊЕ ЗАДАТАКА ТОКОМ СЕМЕСТРА

Испит се може полагати на два начина: 1) путем израде и презентације задатака током семестра или 2) писменим путем у испитним роковима. За остале информације прочитати Програм предмета на сајту факултета.

* **Могућности у раду са учеником са потребом за додатном подршком/примери добре праксе** (до 48 поена)

Студент треба да припреми **две теме** из следећих делова Хрестоматије: *Подучавање деце с поремећајима менталног здравља и учења у редовној настави,* стр. 33-36; 39-104, 109-141; *Образовање ученика изузетних способности: Научне основе и смернице за школску праксу,* стр. 13-14, 24-26, 33-45, 48-49, 82-86, 121-123 и две прилагођене стране.

Студент може да користи и другу одговарајућу литературу/материјале.

Студент би требало да изложи (а) сажет опис развојне сметње/даровитости са карактеристичним понашањима ученика (до 3 поена[[1]](#footnote-1)), а потом (б) методе и мере за интервенцију/рад са учеником **које би васпитач у дому могао да примењује** (до 8 поена).

Важно је да студент критички анализира литературу/друге одабране материјале: препозна на чему је фокус у одабраном садржају, увиди каква слика о ученику се ствара на основу датог садржаја, да ли се нешто у опису функционисања ученика и препорукама за рад са учеником занемарује (до 4 поена).

Студент припрема презентацију или други вид рада путем кога би остале студенте упознао са одабраним темама (до 9 поена).

* **Фактори конформирања међу адолесцентима: шта подстиче приклањање ставовима и понашању других?** (од 21 до 42 поена)

Припремити могућа питања чији је циљ утврђивање фактора конформирања код адолесцената (**теорија социјалног утицаја и други могући фактори**, пронаћи у Хрестоматији за предмет). Интервјуисати три или више адолесцената средњошколског узраста. Уколико је добијени одговор на било које питање недовољно јасан, поставити додатна питања. Дословно забележити своја питања и одговоре. (6 до 12 поена).

Забележити пол испитаника, место боравка (уколико је ученик у дому, навести место из којег долази), његов школски успех, друге податке које сматрате важним (не откривајући идентитет испитаника) (до 2 поена).

Анализирати одговоре, повезати са факторима конформирања у литератури, извући закључке (до 18 поена).

Припремити презентацију или други вид рада путем кога би се остали студенти упознали са резултатима истраживања и увидима до којих је студент дошао. Пре презентације задатка на часу, транскрипте интервјуа послати у word документу на мејл teorijaipraksa@gmail.com (обавезно) (до 10 поена).

1. Број поена у заградама се односи на обраду једне теме. [↑](#footnote-ref-1)